钦定古今图书集成/明伦汇编/氏族典/第305卷 > 《廖用贤尚友录》 > 常思
## 钦定古今图书集成/明伦汇编/氏族典/第305卷 > 《廖用贤尚友录》 > 常思

按《五代史常思传》：“思字克恭，太原人也。初从唐庄宗
为卒，后为长剑指挥使，历唐、晋为六军都虞候。汉高
祖为河东节度使，以思为牢城指挥使。高祖入立，领
武胜军节度使，徙镇昭义。思起军卒，未尝有战功，徒
以幸会汉兴，遂秉旄钺。在潞州五年，以聚敛为事。广
顺三年，徙镇归德。居三年，来朝，又徙平卢。思居青州”，
逾年，得疾，归于洛阳，卒。